Carl Hamilton

Carl Gustaf Gilbert Hamilton alias Coq Rouge, er en fiktiv svensk etterretningsoffiser som er hovedperson i 13 bøker av den svenske forfatteren Jan Guillou.

Hamilton, med dekknamnet Coq Rouge, er en greve, morder og etterretningsagent i det svenske forsvarets tjeneste, men med en fortid som revolusjonær kommunist. Han ble utdannet som agent i USA i samarbeid med SEAL-styrkene og amerikansk etterretningstjeneste. En del av historiene om Hamilton er også blitt filmatiserte.

Bøkene er utgitt i tre sekvenser. Først ti bøker hvor karakteren utvikles fra outsider til helt og superagent, og videre til mentor og etterhvert til forræder og morder. Den ellevte boka Hamlon er et etterspill om hovedpersonens skjebne etter morddom og flukt til USA hvor han lever under psvedonym. Etter et mellomspill med ridderromaner fra middelalderen tok Guillou i 2006 opp igjen Hamilton som romanfigur, denne gangen som bifigur i en politisk agentroman hvor en palestinsk etterretningsoffiser spiller hovedrollen.

Karriere

Utdannelse
Han har 3 utdannelser:
 Angrepsdykker, den utdannelsen får han under sin førstegangstjeneste. Det er her han blir plukket opp av Den Gamle.
 United States Navy SEALs, den utdannelse tok han på Sunset Farm i USA
 Master of Science i datateknikk fra University of California, San Diego (UCSD)

Medaljer og utmerkelser
 För tapperhet i fält (Gustav IIIs tapperhetsmedalje)
 Kommandørtegnet av Bundesverdienstkreutz
 Den franske Æreslegionen, kommandør av 1. klasse
 Gustav Vs tapperhetsmedalje
 H.M. Konungens medalj, 8. grad
 Den Røde Stjernes Orden
 Kommandør av St. Olavs Orden
 Grande Ufficiale graden av L’Ordine al Merito della Repubblica
 Storkorset av Sankt Georgsordenen
 Navy Cross
 Den Palestinske Hederslegion
 Distinguished Service Order
 Ordenen O. R. Tambos følgesvenner
 Helt av Den russiske føderasjon
I tillegg har han vingene til United States Navy SEALs også kalt «U.S. Navy SEALs Insignia».

Bøker
I Norge ble bøkene først utgitt på Cappelen forlag, men ble i 2006-2007 utgitt på nytt på Piratforlaget.

 (1987) Coq Rouge - Rød Hane
 (1987) Den demokratiske terroristen
 (1988) I nasjonens interesse
 (1990) Fiendens fiende
 (1991) Den aktverdige morderen
 (1992) Vendetta
 (1993) Ingenmannsland
 (1994) Siste seier
 (1995) I Hennes Majestets tjeneste
 (1995) Hevet over enhver mistanke
 (1995) Hamlon - en skisse til en mulig fortsettelse
 (2006) Madame Terror
 (2008) Men ikke hvis det gjelder din datter

Filmer og TV-serier
 (1989) Dekknavn Coq Rouge, Hamilton spilles av  Stellan Skarsgård
 (1989) Förhöret (film), Hamilton spilles av Stellan Skarsgård
 (1990) Fiendens fiende (miniserie), Hamilton spilles av Peter Haber
 (1992) Den demokratiske terroristen (film), Hamilton spilles av Stellan Skarsgård
 (1995) Vendetta (film), Hamilton spilles av Stefan Sauk
 (1995) Tribunal (film), Hamilton spilles av Stefan Sauk
 (1998) Hamilton (film), Regi Harald Zwart, Hamilton spilles av Peter Stormare
 (2012) Hamilton - I nasjonens interesse (film), Hamilton spilles av Mikael Persbrandt
(2012) Hamilton - Inte om det gäller min dotter (film), Hamilton spilles av Mikael Persbrandt
 (2020) Agent Hamilton (TV-serie), Hamilton spilles av Jakob Oftebro

Eksterne lenker
 lyngstad.info Fanside med utførlig biografi, satt sammen basert på fakta fra bøkene

Litterære figurer
Romanserier

en:Carl Hamilton (fictional character)